O altă aberaţie neomarxistă de la Bruxelles: 
Demolarea barajelor de pe râurile din Grecia, 
Croaţia, România şi Slovacia 

Se estimează că peste 1,2 milioane de baraje fragmentează râurile 


Europei, dintre care peste 156.000 sunt fără utilizare, potrivit unui 


comunicat. 


Prin proiectul „Înlăturarea barierelor de pe râuri: plan de implementare 
pentru Europa de Sud-Est” (Scaling up dam removal: implementation 
plan for Southeastern Europe), organisme locale şi internaţionale încearcă 
înlăturarea barajelor de pe râurile din Grecia, Croaţia, România şi 
Slovacia, instruirea serviciilor şi agenţiilor cu privire la modul în care 
poate fi implementată această practică, precum şi informarea şi 
conştientizarea publicului, relatează Skai.gr citat de Rador Radio 


România. 


Având în vedere valoarea ecologică ridicată a regiunii, proiectul Dam 
Removal Europe, condus de World Fish Migration Foundation, 
intenţionează să extindă acţiunea de îndepărtare a barajelor în sud-estul 
Europei în colaborare cu organisme din regiune. Finanţat de European 
Open Rivers Programme, o organizaţie care finanţează acţiuni de refacere 
a râurilor, proiectul cu o durată de trei ani este implementat în colaborare 
cu Institutul Mediteranean pentru Natură şi Om (MedINA), Fauna şi 
Flora, Wetlands International, European Rivers Network şi WWF Ţările 


de Jos, Slovacia şi Marea Adriatică. 


Proiectul, după cum se afirmă într-o declaraţie a Institutului 
Mediteranean pentru Natură şi Om, îşi propune să aducă problema 
înlăturării barajelor pe agenda politică, îmbunătăţind în acelaşi timp 
legislaţia în domeniu, pentru a crea şi răspândi o naraţiune pozitivă şi 
bazată pe dovezi în favoarea refacerii râurilor şi înlăturării barierelor, 
pentru a crea oportunităţi de îndepărtare a barajelor în regiune şi pentru a 
se asigura că factorii din domeniu au expertiza şi instrumentele necesare 
pentru a implementa aceste proiecte, maximizând beneficiile ecologice, 
precum şi creşterea gradului de conştientizare a problemei în rândul 
guvernelor, administratorilor râurilor şi publicului, astfel încât beneficiile 
înlăturării barajelor să fie înţelese pe scară largă. O altă dimensiune 
importantă a proiectului vizează identificarea şi utilizarea surselor 
adecvate de finanţare pentru înlăturarea barajelor. Prin toate aceste 
acţiuni, proiectul aspiră să contribuie la înlăturarea barajelor învechite şi, 
în consecinţă, la refacerea râurilor de înaltă valoare biologică din sud-estul 


Europei. 


„Suntem în plăcuta poziţie de a sprijini acest proiect internaţional 
ambițios, care își propune să acţioneze ca un catalizator pentru proiectele 
de îndepărtare a barajelor într-o regiune extrem de biodiversă a Europei”, 
spune Jack Foxall, directorul executiv al European Open Rivers 
Programme. „Prin abordarea unor probleme importante care fac dificilă 
îndepărtarea barajelor şi prin facilitarea apariţiei de noi iniţiative conexe, 
acest proiect are potenţialul de a consolida mişcarea pentru îndepărtarea 
barajelor în Europa de Sud-Est, ajutând la refacerea debitului râului şi la 


protejarea biodiversităţii”. 


De ce este importantă îndepărtarea barajelor de pe râuri? Se estimează că 
peste 1,2 milioane de baraje fragmentează râurile Europei, dintre care 
peste 156.000 sunt perimate, după cum se menţionează în acelaşi anunţ. 
Printre diferitele efecte negative se numără pierderea biodiversităţii, în 
condiţiile în care populaţiile de peşti migratori de apă dulce din Europa au 


scăzut cu 93%. 


Potrivit lui Herman Wanningen, obiectivul principal este „implementarea 
unor noi şi a mai multor proiecte de îndepărtare a barajelor”. Directorul 
World Fish Migration Foundation a susţinut că acest proiect „va oferi 
know-how şi încrederea organizaţiilor şi profesioniştilor pentru a dezvolta 
proiecte de îndepărtare a barajelor şi va inspira ţările vecine să se alăture 


mişcării, reproducând bunele practici”. 


Pentru Nevenka Lukic Rojsek, de la WWF Adriatic, „proiectul este axat pe 
abordarea provocărilor cu care se confruntă Croaţia. Conservarea 
ecosistemelor importante, inclusiv a habitatului păstrăvului de Dunăre, 
este ameninţată de fragmentarea habitatului şi de speciile invazive. 
Proiectul își propune să elimine aceste obstacole, asigurând continuitatea 
râului, condiţii optime de reproducere şi o îmbunătăţire generală 
ecologică a râului Bijela Rijeka. În acest fel, asigurăm specii unice şi 


promovăm sustenabilitatea pe termen lung a acestui mediu virgin.” 


În ceea ce priveşte Grecia, Alexandra Pappa, managerul programelor de 
apă al Medina, susţine clar necesitatea schimbării situaţiei actuale: „În 
Grecia, este timpul să renunţăm la practicile învechite din trecut şi să ne 
concentrăm pe a da râurilor spaţiu să crească, să-şi îndeplinească funcţiile 
naturale şi să-şi revină după problemele cronice cauzate de neglijarea şi 


fragmentarea lor”. 


În România, pentru Iain Trewby, de la Fauna & Flora, „acest proiect oferă 
o oportunitate incitantă de a restabili conectivitatea ecologică prin 
construirea susținerii necesare pentru înlăturarea barajelor, care va spori 


biodiversitatea şi va îmbunătăţi funcţionarea sistemelor interne de ape”. 


În Slovacia, Martina Paulíková îşi exprimă ambiția de „a duce înlăturarea 


barajelor la nivelul următor”. Potrivit șefului programului pentru apele 


interne al WWF Slovacia, acest proiect va „accelera procesul de înlăturare 
a barajelor mai mici şi învechite, punând în legătură factorii interesaţi şi 
propunând îmbunătăţiri valide ale legislaţiei”.(Sursa: Athens-Macedonian 
News Agency) 


Legea pentru Restaurarea Naturii. Europarlamentar croat 
independent, fost judecător: Scopul real al acestei legi este 


confiscarea proprietăţii private, al terenurilor agricole 


Acum câteva zile, Parlamentul European a adoptat o „Lege pentru 
Restaurarea Naturii” (reamintim că PE nu legiferează) care are ca scop 
declarat adoptarea de „măsuri pentru protecţia naturii”. Votul a trecut la 
limită: 336 de europarlamentari au fost „pentru”, în timp ce 300 au votat 


„împotrivă”, iar 12 s-au abținut. 


Legea îşi propune să recupereze 20% din pământurile şi apele „afectate” 
ale Uniunii Europene, până în 2050, ca să combată, aţi ghicit, încălzirea 
globală. 


„Asta înseamnă să renunţi la desecările din zona Brăilei, la zeci de mii de 
hectare. Şi regularizările pe care le-a făcut România pentru râuri ar trebui 
schimbate. La fel în Olanda, desecările unde s-au făcut noile cartiere de 


case ar trebui anulate”, a spus el. 


Mislav Kolakusic, europarlamentar croat independent, a scris pe Twitter 
că „scopul real al legii este de a confisca pământ agricol şi de a preveni 
accesul la mâncarea organică pentru majoritatea oamenilor din UE. În loc 


de „înapoi în viitor”, ne-am ales cu „înapoi în comunism”. 


Într-un scurt discurs ţinut în plenul PE, Kolakusic a declarat „că este doar 
o altă idioţenie uriaşă din genul celor pe care le-am mai văzut aici de 
nenumărate ori. Singurul scop al acestei legi este confiscarea proprietăţii 
private și a terenurilor agricol de la fermieri, care are ca scop final 
inaccesibilitatea mâncării organice pentru cetăţeni. Așadar, doriţi să 
preveniţi cetăţeanul obişnuit din a mânca mâncare normală. Cel mai bine, 
această lege s-ar numi legea indisponibilităţii mâncării pentru cetăţenii 


UE. Măcar comuniştii aveau o anumită demnitate, deoarece legile care 


confiscau proprietăţile se numeau chiar Legi ale Confiscării, iar acum le 


ed 


numiţi „legea restaurării naturii”. Ei bine, asta e un non-sens, o idioțenie”. 


Sistemul vrea să ne reducă la tăcere! Sprijiniți 
OrtodoxINFO! 


Ne străduim să menţinem viu acest site și să vă punem 
la dispoziție informaţii care să facă lumină în provocările 
pe care le trăim. Activitatea independentă a 
OrtodoxINFO funcţionează strict cu ajutorul cititorilor, 
din acest motiv vă cerem acum ajutorul. Ne puteți 
sprijini printr-o donaţie bancară sau prin PayPal, 
completând formularul de mai jos. 


DONAȚIE LUNARĂ DOAR ACUM 


€5 €10 €20 Altă sumă 


Mulţumim celor care ne-au ajutat până acum! 


